Konger av Arnor

Dette er en liste over Kongene av Arnor fra den fiktive verdenen Midgard, som ble skapt av forfatteren J.R.R. Tolkien. Arnors konger mente at Amandil, far til deres første konge, var etterkommer av Herrene av Andúnië, og dermed nedstammet fra Silmariën og dermed Kongene av Númenor.

Her er listen over Arnors konger fra Elendil til Eldarion: (r. står for regjerte)

 Elendil, grunnlegger av Arnor. Regjerte som høykonge av Arnor og Gondor fra 3320 andre tideverv - 3441.
 Isildur, regjerte fra 3441 A.T. - 2 tredje tidevervet. Siste høykonge av Arnor og Gondor før Elessar.
 Valandil, r. 2 - 249. Den første kongen til å styre uavhengig av Gondor. 
 Eldacar, r. 249 - 339.
 Arantar, r. 339 - 445.
 Tarcil, r. 445 - 515.
 Tarondor, r. 515 - 602.
 Valandur, r. 602 - 652.
 Elendur, r. 652 - 777.
 Eärendur, r. 777 - 861. Den siste kongen av Arnor før splittelsen. 
 Amlaith, r. 861 - 946. Den første kongen av Arthedain. 
 Beleg, r. 946 - 1029.
 Mallor r. 1029 - 1110.
 Celepharn, r. 1110 - 1191.
 Celebrindor, r. 1191 - 1272.
 Malvegil, r. 1272 - 1349.
 Argeleb I, r. 1349 - 1356. Første kongen av Arthedain til å kreve herredømme over hele Arnor.
 Arveleg I, r. 1356 - 1409.
 Araphor, r. 1409 - 1589.
 Argeleb II, r. 1589 - 1670.
 Arvegil, r. 1670 - 1743.
 Arveleg II, r. 1743 - 1813.
 Araval, r. 1813 - 1891.
 Araphant, r. 1891 - 1964. 
 Arvedui, r. 1964 - 1975. Siste kongen av Nordariket
 Elessar, r. 3019 T.A. - 120 fjerde tideverv. Første Høykonge av det Gjenforente kongeriket.
 Eldarion r. F.T. 120-?

Elendil var også den første konge av Gondor, og ble etterfulgt av Isildur. Elendil regjerte over begge rikene som Høykonge av Dúnedain i eksil, og Isildur tok også over som Høykonge etter sin fars død. Isildur overlot Gondors styre til Meneldil, sønn av Anárion, mens Isildur bestemte seg for å styre Arnor slik faren hans gjorde. Men etter Isildurs død ble rikene delt. Isildurs arvinger regjerte i Arnor, og Anárions arvinger regjerte i Gondor.

Arnor forble et forent kongedømme frem til dets tiende konge, Eärendur, døde i år 861 T.T. Hans tre sønner kranglet om tronen, og for å unngå en borgerkrig ble det tatt en avgjørelse om å splitte riket i tre mindre riker: Arthedain, Rhudaur, og Cardolan. Det var i Arthedain at Isildurs slekt fortsatte å leve videre, og begynte med Eärendurs eldste sønn og arving, Amlaith.

Da Argeleb I ble konge av Arthedain var det ikke lenger noen etterkommere av Isildur til å styre Rhudaur eller Cardolan. Derfor krevde Argeleb I herredømme over disse rikene, og dermed ble han, hans forgjengere og etterfølgere regnet som konger av Arnor.

Araphant sin sønn, Arvedui, giftet seg med Fíriel, datter av Gondors konge Ondoher, og dermed ble Isildurs og Anárions slekt forent. Arvedui forsøkte å forene de to rikene da Ondoher og hans sønner døde i 1944, men Gondors riksforstander Pelendur valgte heller å gi Gondors trone til Ondohers slektning Eärnil II. Kongeslekten i Gondor tok slutt da kong Eärnur ble drept uten å etterlate seg en arving.

Alle tre rikene av gamle Arnor ble omsider beseiret og okkupert av Hekseriket Angmar, styrt av Heksekongen, som senere siste seg til å være Nazgûlenes Herre. Arvedui var den siste kongen av Arthedain/Arnor, og Isildur og Anárions slekt fortsatte gjennom hans sønn Aranarth som ble den første høvdingen av Dúnendainene. Det var ikke før Aragorn ble kroner til Kong Elessar av det Gjenforente kongeriket at Arnor endelig ble gjenopprettet.

Tolkiens verden